Halager: Nyt liv til træterrassen
Nyt liv til træterrassen
Vores træterrasse ved pavillonen har skreget på Gori og kærlig behandling i flere år. Sidste år skulle det være! Olien til terrassen blev indkøbt - og så nåede vi aldrig videre...
I sidste uge fik jeg et føl på tværs og uden tanke for tid samt kroppens ve og vel, kastede jeg mig over båndsliberen og tog terrassen bræt for bræt.
Der blev den slebet i bund og fik sin oliebehandling, og hvor har det bare pyntet.
2 dage i selskab med båndsliberen - og jeg var aldrig i tvivl om hvor jeg var nået til.. Efterfølgende kunne jeg hverken kravle eller gå, for det er ikke verdens mest behagelige stilling at arbejde i..
Men endnu større var lykken jo så da det hele stod klar til penslen...
Bemærk det midlertidige rækværk på broen herunder. Det forsvandt samme aften jeg havde taget det sidste penselstrøg, og manden min har indkøbt nye stolper og diverse andre materialer, for nu skal den laves rigtig færdig.. Måske endda hele bassinet bliver færdig her i 2016 - 5 år efter det første spadestik..?
Jeg har brugt ca 4 liter af Gori's specialolie til træterrasser i farven sort ibenholt - hvis du skulle være fristet til at starte op på projektet derhjemme ;o)
Nu kan sommeren bare komme an. Terrassen og pavillonen er klar til grill, gæster og solskin - og ryggen..? Den har det fint igen :o)
Etiketter: Haven, Lykke, Pavillon
Charlotte Neve Grün 17/06/2016 12.59
Ja det er et kæmpe arbejde når man først går igang. Man tror det ikke men den ene time tager den anden. Tror også det er derfor vi ofte laver 100 oversprings handlinger :)))
Men hold da op det ser flot ud.
Jeg tænkte lige først..... det er da ikke nødvendigt. Men okay, nu ses forskellen tydeligt.
Super lækker træ terrasse i har. Så smukke omgivelser. Der kommer i til at tilbringe mange timer her i sommer!
Lise Halager 21/06/2016 16.03
Overspringshandlinger.. Det kender jeg alt for godt ;o)
Ja det var meget tiltrængt og her bagefter er det en fryd det (endelig) er gjort.
Lin 17/06/2016 18.32
Noej hvor ser det godt ud. Et kaempearbejde, men det er det hele vaerd.
Det var både rygsmerter og vablerne værd :o)
Madam Sand 17/06/2016 20.01
Det bedste tidspunkt er, når man kan sætte sig på en stol og nyde velfortjent arbejde med et glas 'etellerandet'. (Egen erfaring efter vi fortrød en lyseblåfarvning af træterrasse, og gav den en blanding brun sæbe, vand og kaustisk soda, og bagefter skurede malingen af. Det virkede - men som hos dig var det brædt for brædt! Bagefter fik det klar terrasseolie fra Gori.)
Lise Halager 21/06/2016 16.05
Hold da op :o)))
Ja ind i mellem får man taget nogle forkerte valg og kommer til at bøde for dem efterfølgende. Dejligt I alligevel fik det I drømte om til sidst, selv om der var lang vej til det endelige resultat ;o)
Anette Krogh Pedersen 17/06/2016 23.00
Du er bare så sej, godt gået. Meget flot er det blevet. Det er helt sikkert godt for både træ og samvittighed :-)
Lise Halager 21/06/2016 16.06
Ja nu kan man endelig have god samvittighed over for træet - Det har været total mishandling :o)
Maria Hoffbeck 18/06/2016 10.48
Tillykke og hvor er det blevet smukt :-)
Hyggeligt havehus I har.
Tak Maria.. Ja resultatet siger alt :o)
Gitte 18/06/2016 18.17
Godt gået - det må have været hårdt arbejde.
Hvor er det bare en skøn have du har.
Lise Halager 21/06/2016 16.07
Må sige er jeg er lykkelig for at terrassen ikke bare var 2 m2 større :o) Men det var slidet værd..
Thyde Living 18/06/2016 18.28
Wauw det er da den fedeste terasse .... nyd den
Vi stornyder den :o)
Merete 19/06/2016 16.15
Så smukt ... men kender det alt for godt ... masser af planer og ideer men for lidt tid ;0)
Lise Halager 21/06/2016 16.10
Uha ja.. Hvem der bare havde en kort to-do liste - eller et halvt års ferie uden planer :o)
Bistade i haven - lavet af mandens byggeaffald
Hjææælp... Arveguldet skal sælges
Haven i ugebladet Søndag